จังหวัดสกลนคร ประชาชนเริ่มเดินทางทยอยกลับ ท่ามกลางการอำนวยความปลอดภัยของเจ้าหน้าที่
สภาพการจราจรที่จุดอำนวยความสะดวกและปลอดภัย ทางหลวงหมายเลข 213 บริเวณโค้งปิ้งงู บนเทือกเขาภูพาน อำเภอเมืองสกลนคร ซึ่งเป็นเส้นทางสัญจรของประชาชนที่มุ่งหน้าเดินทางไปกรุงเทพมหานคร ปริมาณรถยังไม่หนาแน่น ยังคงเคลื่อนตัวได้สะดวก ท่ามกลางการอำนวยความปลอดภัยของเจ้าหน้าที่นายเกรียงไกร จิตธรรม ป้องกันและบรรเทาสาธารณภัยจังหวัดสกลนคร กล่าวว่า จังหวัดสกลนคร  อำนวยความสะดวกให้กับผู้ใช้รถใช้ถนน โดยจัดตั้งจุดตรวจหลัก จำนวน 42 แห่ง จุดบริการ 122 แห่ง และด่านชุมชน 635 แห่ง กระจายไปใน 18 อำเภอของจังหวัดสกลนคร สถิติช่วงควบคุมเข้มข้น วันที่ 29  ธันวาคม 2564 – 1 มกราคม 2565 เกิดอุบัติเหตุ จำนวน 43 ครั้ง สาเหตุหลักเกิดจากการดื่มสุรา ขับรถเร็วเกินกว่าที่กฎหมายกำหนด รถจักรยานยนต์เป็นยานพาหนะที่เกิดอุบัติเหตุสูงสุด  ปัจจัยเสี่ยงเกิดจาก ดื่มแล้วขับ  ไม่สวมหมวกนิรภัยสำหรับการป้องกันโรคโควิด-19 ห้วงเทศกาลปีใหม่ 2565 จังหวัดสกลนคร ได้มีการวางมาตรการอย่างเคร่งครัด ให้หลีกเลี่ยงการชุมนุมในสถานที่ผู้คนหนาแน่น ล้างมือบ่อยๆ ใส่หน้ากากอนามัย หลีกเลี่ยงการเข้าห้องแอร์ ขณะนั่งในรถยนต์ใส่หน้ากากอนามัยตลอด ผู้ที่ยังไม่ได้รับวัคซีน หลีกเลี่ยงการพบปะสังสรรค์ หรือไปในที่ที่มีคนเยอะ ในส่วนของร้านอาหาร สถานประกอบการ ให้ดำเนินการตามมาตรฐานด้านสาธารณสุข SHA+ อย่างเคร่งครัด